
1. Asjaolud ja menetluse käik

Narva Linna Arenduse ja Ökonoomika Ametile (edaspidi ka Amet) laekus Narva Jäätmekäitluskeskus OÜ taotlus alljärgneva Ameti bilansis oleva linnavara kõlbmatuks tunnistamiseks seoses sellega, et linnavara on muutunud kõlbmatuks avaliku kasutamise, linna valitsemise või tulu saamise otstarbeks.

· Videosüsteem, inventuuri nr S155400-34, ostetud 29.06.2007. a, bilansilise maksumusega 2 304,33 eurot, kulum 100%.

Taotlusest nähtub, et eelnimetatud videosüsteem  on muutunud kasutuskõlbmatuks, kuna võrgus tekkinud elektromagnetiline impulss põhjustas videosüsteemi rikke ning seadme remont ei ole võimalik (vastavalt OÜ Ramrest Security 03.12.2013 kirjale).

Narva  Linna Arenduse ja Ökonoomika Amet taotleb ülalnimetatud linnavara mahakandmist oma bilansist.  

Narva Linnavalitsuse linnavarakomisjoni 18.12.2013. a koosolekul (protokoll nr 15) otsustati:
1.   Rahuldada Narva Jäätmekäitluskeskus OÜ taotlus.
2.  Narva  Linna Arenduse ja Ökonoomika Ametil maha kanda nimetatud linnavara vastavalt Narva Linnavalitsuse 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korrale”.

Seega on vaja tunnistada nimetatud linnavara kõlbmatuks ja anda volitus selle mahakandmiseks ja hävitamiseks.

2. Õiguslikud  alused

2.1. Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 24.08.2006.a määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” (edaspidi: Kord) § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. 
2.3. Tulenevalt Korra §-st 14 Narva Linnavalitsus otsustab järgmise vara kõlbmatuks  tunnistamise, mahakandmise ja hävitamise:
1) maatüki oluliseks osaks oleva ehitis (hoone ja/või rajatis) või selle osa; 
2) vallasasi, mis on raamatupidamisseaduse kohaselt käsitletav põhivarana ja mille bilansiline  maksumus on üle  1920 euro; 
3) vallasasi, mis on kantud või kuulub kandmisele  linnavara registrisse ja mille bilansiline 
maksumus on üle  1920 euro; 
4) linnaregistrisse kandmisele mittekuuluvat käibevara, mille bilansiline maksumus on üle  1920 euro.
2.4. Korra § 15 kohaselt, kui otsus linnavara kõlbmatuks tunnistamise, mahakandmise ja hävitamise kohta võtab vastu Narva linnavalitsus, siis see otsus vormistatakse  linnavalitsuse  korraldusega. 
2.5. Korra § 16 kohaselt otsus linnavara kõlbmatuks tunnistamise, mahakandmise ja hävitamise kohta peab sisaldama: 
1) linnavara kõlbamatuks tunnistamise taotlusega nõustumist või mittenõustumist; 
2) linnavara kõlbamatuks tunnistamise taotlusega nõustumisel linnavara kõlbmatuks tunnistamise otsust ja volitamist vara bilansist mahakandmiseks ja hävitamiseks; 
3) linnavara kõlbamatuks tunnistamise taotlusega mittenõustumisel põhjendust, mille alusel on keeldutud selle taotluse rahuldamisest; 


3. Otsus

3.1. Nõustuda taotlusega linnavara kõlbmatuks tunnistamise kohta ning tunnistada kõlbmatuks Narva  Linna Arenduse ja Ökonoomika Ameti  bilansis olev linnavara: 
· Videosüsteem, inventuuri nr S155400-34, ostetud 29.06.2007. a, bilansilise maksumusega 2304,33 eurot, kulum 100%.

[bookmark: _GoBack]3.2. Anda Narva Linna Arenduse ja Ökonoomika Ameti  raamatupidamise- ja finantsteenistusele volitus korralduse p. 3.1 nimetatud linnavara mahakandmiseks ja hävitamiseks.


4.  Rakendussätted

4.1  Narva   Linnakantseleil  teha  korraldus  teatavaks Narva Linna Arenduse ja   Ökonoomika Ametile.

4.2  Korraldus jõustub seadusega sätestatud korras.
 
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

